《恭和圣制朝泛金海诗二首 其一》
明代·孙承恩

禁苑晴波化日舒，南薰披拂飐荷蕖。游歌不替寅恭念，茂对聊乘宵旰馀。

圣孝拳拳思色笑，道机泼泼契鸢鱼。敬陈天保无疆颂，永荷皇仁万国娱。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。